paragraph_text: Dr. Gerty Theresa Cori (rođena Radnitz), (Prag, 15. kolovoza, 1896. - St. Louis, Missouri, 26. listopada, 1957.), američka biokemičarka rođena u Pragu (tada Austrougarska, danas Češka) koji je, zajedno sa suprugom Carlom Ferdinandom Corijem i argentinskim fiziologom Bernardoom Albertom Houssayom, dobila Nobelovu nagradu za fiziologiju ili medicinu, 1947. g., za njihovo otkriće kako je glikogen - derivat glukoze - razgrađen i ponovno sastavljen (resintetiziran) u tijelu, za korištenje kao pohrana i izvor energije.